**Εξειδίκευση**



**Ο Τσάπλιν** στους «Μοντέρνους Καιρούς»

**Ορισµός**

Εξειδίκευση: απόκτηση επαγγελµατικής ειδικότητας, µέσω σπουδών ή και εξάσκησης, απόκτηση ειδικών επαγγελµατικών εφοδίων σε συγκεκριµένο επαγγελµατικό τοµέα.

Παράγοντες που επιβάλλουν την εξειδίκευση

 • Η αλµατώδης αύξηση γνώσεων => αδυναµία ανθρώπου να τις αποκτήσει όλες.

• Η ευρεία χρήση της τεχνολογίας στα περισσότερα επαγγέλµατα καθιστά απαραίτητη την ακριβή γνώση για το χειρισµό τους.

• Ο καταναλωτισµός απαιτεί αύξηση του παραγόµενου έργου, πράγµα που επιτυγχάνεται και διά της ειδίκευσης των εργαζοµένων.

• Το πλήθος εργατικού δυναµικού στις αστικές περιοχές δηµιουργεί ανταγωνισµό. Η ειδίκευση διευκολύνει την εύρεση θέσης εργασίας.

**Τα θετικά αποτελέσµατα της εξειδίκευσης**

• Αύξηση της παραγωγικότητας της εργασίας, της απόδοσης της κατά µονάδα χρόνου. Η αύξηση της παραγωγικότητας της εργασίας, τεράστιας σηµασίας για την οικονοµική και κοινωνική πρόοδο, οφείλεται:

 α) στην καλύτερη χρησιµοποίηση των σωµατικών και πνευµατικών ικανοτήτων του κάθε ατόµου, µια και δίνεται η ευκαιρία της προσαρµογής των δυνατοτήτων του σε ένα ορισµένο επάγγελµα και έτσι αποφεύγεται σπατάλη δυνάµεων, χρόνου και κεφαλαίου, σπατάλη που θα γινόταν, αν κάθε άτοµο έκανε όλες τις εργασίες.

 β) στην ανάπτυξη της ικανότητας του ατόµου, που οφείλεται στην επιδεξιότητα και την επινοητικότητα που αποκτά για µια ορισµένη εργασία. Έτσι επιτυγχάνονται οι οικονοµικά προσφορότεροι συνδυασµοί.

γ) στην εξοικονόµηση χρόνου, γιατί ο εργαζόµενος δεν αλλάζει απασχόληση ή εργαλεία και χρειάζεται λιγότερο χρόνο για να εκπαιδευτεί επαγγελµατικά.

• ∆υνατότητα για µείωση εργάσιµου χρόνου (άρα και αύξηση του ελεύθερου χρόνου) χωρίς µείωση της παραγωγικότητας.

 • Ενδυνάµωση της κοινωνικής συνοχής, λόγω της αναγκαστικής αλληλεξάρτησης («οργανική αλληλεγγύη»).

• Άµεσος εντοπισµός και απόδοση ευθυνών - εύκολη η αποκατάσταση σφαλµάτων.

**Οι κίνδυνοι από την εξειδίκευση**

‘‘Πνευµατικής’’ µορφής

• Οι περιορισµένες και επαναλαµβανόµενες σκέψεις και κινήσεις τυποποιούν τη σκέψη του επαγγελµατία => µονοµέρεια - µονολιθικότητα. (Συνακόλουθα, ο περιορισµός των ενδιαφερόντων παρεµποδίζει τη δηµιουργική πλήρωση του ελεύθερου χρόνου).

 • Περιορισµένες έως µηδενικές οι πρωτοβουλίες, καθώς ο χώρος, το αντικείµενο, οι απαιτήσεις της εργασίας είναι σχεδόν απόλυτα καθορισµένες.

• Παύει η συνειδητή συµµετοχή στην εργασιακή προσπάθεια (µηχανική εργασία).

 • Τεµαχισµός της ανθρώπινης γνώσης => µονοµέρεια / µονολιθικότητα πνευµατική => άγνοια θεµάτων πολιτικής, φιλοσοφικής, καλλιτεχνικής φύσης => απώλεια της δυνατότητας για σφαιρική αντίληψη του πολιτισµού => «µυωπική» αντίληψη του κόσµου. ‘‘Ψυχικής’’ µορφής

• Καθίσταται µη δηµιουργική η εργασία, καθώς ο ειδικευµένος, απασχολούµενος σε µέρος µόνο του συνολικού επαγγελµατικού χώρου, αποκόπτεται από την τελική µορφή έργου.

 • Νιώθει ανία - πλήξη - αδιαφορία, καθώς όλες οι κινήσεις - οι σκέψεις του είναι συγκεκριµένες - περιορισµένες.

• Αίσθηση ότι είναι άχρηστος, υπηρέτης της εργασίας του. ‘’Κοινωνικοί’’ • Κίνδυνος αποµόνωσης από κοινωνικά προβλήµατα, λόγω στεγανοποίησης - εξειδίκευσης ενδιαφερόντων. Οι εξειδικευµένοι γίνονται φυγόκοσµοι, ακοινώνητοι, αλλοτριωµένοι. Πολλοί επιστήµονες στην προσπάθεια τους να παρακολουθήσουν τις συνεχώς διογκούµενες γνώσεις της επιστήµης τους, δεν έχουν επαφή µε την πολιτική και κοινωνική πραγµατικότητα που τους περιβάλλει. Αποµακρύνονται από τα συλλογικά δρώµενα, παθητικοποιούνται.

• Παθητικοποίηση του πολίτη που αναθέτει εν λευκώ τη διαχείριση των κοινών σε ειδικούς, τεχνοκράτες.

‘‘Οικονοµικοί’’

• ανεργία για ανειδίκευτους

• δύσκολη η ανεύρεση εργασίας µετά από κάποια επαγγελµατική αλλαγή που θα περιορίσει τη ζήτηση κάποιας ειδικότητας

**Αντιµετώπιση**

• Παιδεία: σφαιρική µόρφωση, γενική ενηµέρωση, ολοκλήρωση προσωπικότητας • Επαγγελµατικός Προσανατολισµός = > αγάπη για το επάγγελµα

 • Ψυχαγωγία: αξιοποίηση ελεύθερου χρόνο, καλλιέργεια ενδιαφερόντων, δηµιουργική εκτόνωση